hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu hu hu hu oc hu de hu en hu en hu hu hu ceb hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ru ca id da de el eo es fa fi fr lt he hbs_lat id it ja lt nl nb pl pt ru hbs_lat en sv fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. augusztus 3.
Ugrás a navigációhoz Ugrás a kereséshez
A Wikimédia Commons tartalmaz Nagy-Kajmán témájú médiaállományokat.
Nagy-Kajmán (Grand Cayman) sziget a Karib-térségben, a Kajmán-szigetek legnagyobb és legnyugatibb tagja, a brit tengerentúli terület gazdasági, turisztikai és kulturális központja. Itt található a főváros, George Town, népessége nagyjából 67 ezer fő. A szigetcsoport másik két tagjától, Kis-Kajmántól kb. 121 kilométerre, míg Cayman Bractól 145 km-re, délnyugatra található.
Nagy-Kajmán teszi ki a szigetek szárazföldi területének 76%-át. Nagyjából 35 km hosszú, legnagyobb szélessége 13 km. Legmagasabb pontja 18 méter.[2][3]
A Kajmán-szigetek közigazgatásilag hat kerületre osztható. Kis-Kajmán és Cayman Brac szigetek egy kerületet alkotnak, így hatból öt kerület Nagy-Kajmánon található. Ezek a következők:
Bodden Town: A legrégebbi kerület, a sziget középső részét foglalja magába.
East End: A sziget keleti oldalán található, és főként az azonos nevű településből, számos természeti látnivalóból, étteremből és szálláshelyből áll.
George Town: A fővárost foglalja magába.
North Side: Kalibo és Rum Point települések találhatók itt.
West Bay: Ebben a kerületben található a világhírű Hétmérföldes strand (Seven Mile Beach), a turisták elsődleges célpontja, valamint számos múzeum és vendéglátóipari egység.
Nagy-Kajmán növényvilágát jól reprezentálja a North Side kerületben található II. Erzsébet botanikus kert. Nagy számban képviseltetik magukat az orchideafélék, illetve található itt mahagóni, avokádó, mangó, mézbogyó, naspolya, kenyérfa, és tamarindusz. Gyakoriak a masztixfélék, a kókuszpálma, a kazuárfafélék, a mangrove- és tűzvirágfa.
Az állatvilág igen gazdag. A leggyakoribb állat, hüllő a kék leguán. A madarak közül a kubai amazon a legnagyobb példányszámú. A szigeteken megszámlálhatatlan közönséges levesteknős él, ezek megtekintése népszerű turista attrakció. Az emlősöket a közép-amerikai aguti képviseli nagy számban. Nagy-Kajmán szigetén négy endemikus és két inváziós kígyófaj él. Ezek az emberre nézve viszonylag ártalmatlanok, a legnagyobb a ritkán látható kukoricakígyó, amely körülbelül 1,5 méteresre nőhet. A leggyakoribb a kajmán-szigeteki versenykígyó, amely átlagos hossza 91 centiméter, mérge enyhe, melyet szinte csak vadászathoz használ. Emberre gyakorlatilag hatástalan.[4]
A szigetek lakosságának kb. 90%-a Nagy-Kajmánon él, ez nagyjából 67 433 fő (2018), ebből 27 ezren élnek a fővárosban. Mivel a szigeteken sosem éltek bennszülöttek, a mai lakosság teljes egészében az egykori gyarmatosítók és az Afrikából behurcolt fekete rabszolgák leszármazottjai, vagy utólag érkezett bevándorlók. A lakosság nagyobbik része fekete-fehér hibrid, úgynevezett mulatt. A legelső telepesek nagyrészt Skóciából érkeztek a szigetekre, a később idetelepült fehér lakosság nagy része Angliából, Kanadából és az Egyesült Államokból, a fekete lakosság pedig jórészt Jamaicából települt át.
A legnagyobb vallás a kereszténység, azon belül is az anglikán közösség a legjelentősebb.
A Kajmán-szigeteken valamivel kevesebb mint 600 bank és vagyonkezelő társaság működik, a világ 50 legnagyobb bankja közül 43 képviselteti itt magát. Mivel a szigeten ilyen nagy a pénzügyi jelenlét, a banki tevékenység, a befektetések és a biztosítások adják a szigetek gazdaságának alapját.
A nemzetközi légi forgalmat az Owen Roberts nemzetközi repülőtér biztosítja. Itt van a szigetek nemzeti légitársasága, a Cayman Airways székhelye. A sziget elektromos szolgáltatásait a Caribbean Utilities Company Ltd. biztosítja. A szigeteken nincs vasút, a települések között helyközi autóbuszok, valamint iránytaxik járnak. A szigetek közötti közlekedés hajókkal történik, illetve a Cayman Airways üzemeltet repülőjáratokat közöttük, Saab 340 és DHC–6 Twin Otter típusú repülőgépekkel.
Ez a szócikk részben vagy egészben a Grand Cayman című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ About Grand Cayman. (Hozzáférés: 2021. november 11.)
↑ Cayman Wildlife Connection. web.archive.org, 2011. október 2. [2011. október 2-i dátummal az eredetiből archiválva]. (Hozzáférés: 2021. november 11.)
↑ Wildlife/Fauna (angol nyelven). Cayman Travel Guide, 2018. szeptember 27. (Hozzáférés: 2021. november 11.)
A lap eredeti címe: „https://hu.wikipedia.org/w/index.php?title=Nagy-Kajmán&oldid=25148448”
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. augusztus 3., 07:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.